Diari Oficial de la Generalitat Valenciana


Sumari del DOGV 3394, del 16-12-1998 (1998/10651)

Notificació de resolució de reclamació de devolució d'ingressos.
----------------------------------------------------------------

### Dades del document

Número de DOGV
:   3394

Data del DOGV
:   16-12-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/10923


Organisme emissor
:   Conselleria de Cultura, Educació i Ciència

Tipus de document
:   Anunci

Notificació de resolució de reclamació de devolució d'ingressos. [1998/Q10112]
  
De conformitat amb allò que s'ha establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, es procedix a la notificació de la resolució de la reclamació d'ingressos amb número de referència interna IP/081/98, al senyor Mohamed Larkat.
  
«Vist l'escrit de sol·licitud d'ingressos indeguts presentat pel senyor Mohamed Larkat, i vistos els següents,
  
Fets
  
1. Amb data 10 de febrer de 1998, el senyor Mohamed Larkat sol·licita la devolució de l'import de la matrícula de l'examen de nivell de castellà. El sol·licitant al·lega que va pagar la taxa per a rebre classes, que posteriorment no ha rebut per no haver-hi places.
  
2. El sol·licitant adjunta dues còpies del document de pagament de matrícula, la còpia de color rosa corresponent a l'administració i la còpia de color groc corresponent al mateix interessat.
  
3. Amb data 13 de febrer de 1998, se sol·licita, a l'Escola d'Idiomes de València, que emeta un informe sobre el particular.
  
4. Amb escrit de data 16 de febrer de 1998, l'Escola Oficial d'Idiomes de València ens informa que el senyor Mohamed Larkat es va inscriure per a la realització de les proves de nivell d'idioma castellà i no es va presentar a l'examen. En l'escrit s'indica igualment que dos dies més tard es persona a la Secretaria del centre, demana la devolució de l'import pagat per no haver realitzat l'examen i sol·licita la còpia del justificant de pagament corresponent a l'administració, que s'emporta contra la voluntat del personal de la Secretaria.
  
Fonaments de dret
  
Primer
  
D'acord amb l'article 5 del Decret 151/1994, de 29 de juliol, pel qual es regularitza la devolució d'ingressos indeguts per tributs propis i altres ingressos de dret públic de la Generalitat Valenciana, correspon a l'òrgan gestor de l'ingrés acordar sobre la procedència de la devolució. Per tant, com que correspon a la Direcció General de Règim Econòmic la gestió dels ingressos que s'originen per les activitats dels diferents centres directius del departament, segons assenyala l'article 12.6 del Reglament Orgànic i Funcional d'aquesta Conselleria, aprovat pel Decret 32/1997, de 26 de febrer, el director general de Règim Econòmic és competent per a resoldre la sol·licitud formulada.
  
Segon
  
L'article 9.4 de la Llei 12/1997, de 23 de desembre, de Taxes de la Generalitat Valenciana, estableix que la devolució de l'import de la taxa serà procedent quan s'haja ingressat amb caràcter previ a la prestació d'un servei, quan el servei no es preste per causes no imputables, directament o indirectament, al subjecte passiu, seguint els criteris següents:
  
1. Quan la no prestació del servei resulte imputable a l'administració, la devolució s'haurà de practicar d'ofici.
  
2. Quan la no prestació del servei tinga origen en una causa de força major, la devolució serà procedent únicament amb la sol·licitud prèvia de l'interessat, sempre que prove suficientment la força major.
  
Tercer
  
De la documentació presentada no es desprén que hi haja hagut una falta de prestació del servei, ja que la prova per a la qual es va matricular el sol·licitant es va realitzar en la data i l'hora que corresponia i va ser el reclamant qui no comparegué a la prova.
  
Resolc:
  
Desestimar la sol·licitud de devolució d'ingressos indeguts formulada pel senyor Mohamed Larkat, respecte del pagament de la matrícula per a la prova de nivell de l'idioma castellà.
  
Contra la present resolució que no esgota la via administrativa, es podrà interposar recurs de reposició davant aquesta Direcció General de Règim Econòmic en el termini de 15 dies hàbils, comptats des de l'endemà de la notificació, en virtut de l'article 1 del Decret 34/1983, de 31 de març. Contra la resolució expressa o presumpta del recurs de reposició, l'interessat podrà interposar recurs d'alçada davant el conseller d'Economia, Hisenda i Administració Pública en el termini de 15 dies, comptats des de l'endemà de la notificació, d'acord amb l'article 16 del Decret 34/1983, de 21 de març.
  
València, 19 de maig de 1998.- El director general de Règim Econòmic: José Luis Serna Clares.»
  
València, 20 de novembre de 1998.- La cap de l'Àrea Econòmica i de Pressupostos: Miriam Amorós Barber.
  
Agència Valenciana de Turisme